ऑल इंडिया मोटर ट्रांसपोर्ट कांग्रेस के आह्वान पर आज राष्ट्रव्यापी हड़ताल के तहत भारत में जहां 95 लाख ट्रकों के पहिए थम गए वहीं अकेले पंजाब के लुधियाना जिले में 25,000 ट्रकों ने कोई कारोबार नहीं किया। ट्रांसपोर्टरों द्वारा अपने ट्रकों का संचालन न करने से सड़कें आज ट्रैफिक की दृष्टि से खाली दिखाई दीं। अकेले लुधियाना शहर से बाहर जाने वाले और शहर में आने वाले करोड़ों रुपए के माल का परिवहन पूरी तरह से प्रभावित रहा। इस हड़ताल से ट्रांसपोर्टरों का करोड़ों का टर्नओवर प्रभावित होगा।